5. ΝΟΜΟΣ 5502 της 24 Μαΐου/1 Ιουν. 1932 Περί αναδιοργανώσεως των Ταμείων εφέδρων πολεμιστών Κρήτης. Άρθρ.1-5.(Αναφερόμενα εις την νομικήν μορφήν και την διοίκησιν των Ταμείων Εφέδρων Πολεμιστών Κρήτης. Κατηργήθησαν δια του άρθρ. 12 Α.Ν. 862/1937). Καταρτισμός γενικού μητρώου των μετόχων. Άρθρ.6.-1.Εντός διμήνου από της δημοσιεύσεως του παρόντος Νόμου συνιστάται παρά τη έδρα εκάστου Ειρηνοδικείου της περιφερείας των Εφεδρικών Ταμείων Κρήτης τριμελής Επιτροπή, απαρτιζομένη από τον Ειρηνοδίκην, ως Πρόεδρον, και δύο εφέδρους οριζομένους δι’ αποφάσεως του Διοικητικού Συμβουλίου του Ταμείου εκ των εχόντων τουλάχιστον ετησίαν υπηρεσίαν μετώπου πολεμιστών. Δια τας Ειρηνοδικειακάς περιφερείας των πόλεων Χανίων, Ρεθύμνης, Ηρακλείου, Νεαπόλεως, αντί του Ειρηνοδίκου, προεδρεύει των Επιτροπών Πρωτοδίκης, οριζόμενος υπό του οικείου Προέδρου Πρωτοδικών. 2.Αι ανωτέρω Επιτροπαί θέλουσι προέλθει εις τον καταρτισμόν γενικού Μητρώου των εν τη περιφερεία του Ταμείου εφέδρων πολεμιστών παντός όπλου και βαθμού και εχόντων υπηρεσίαν μετώπου τουλάχιστον εξάμηνον, εξαιρουμένων των λαμβανόντων μέρισμα Μετοχικού Ταμείου Στρατού και Μετοχικού Ταμείου πολιτικών υπαλλήλων, ως και των λαμβανόντων δυνάμει ειδικών Νόμων προνομιακάς στρατιωτικάς συντάξεις. Ως μέτοχοι θεωρούνται και εγγράφονται ως τοιούτοι εν τω Γενικώ Μητρώω και αι οικογένειαι εφέδρων θανόντων εν πολέμω ή εκ πολεμικών κακουχιών, αι λαμβάνουσαι πολεμικάς συντάξεις συμφώνως τω Νόμ. 3122. Εκάστη οικογένεια δικαιούται εις μίαν μετοχήν κατανεμομένην κατά τας διατάξεις του άρθρ. 11 του παρόντος Νόμου. 3.Αι Επιτροπαί, δια τον σχηματισμόν κρίσεως, θα λάβουν υπ’ όψει τα εκ των στρατολογικών μητρώων προκύπτοντα στοιχεία, πληροφορίας των μονάδων εις ας υπηρέτησαν οι έφεδροι, ζητουμένας μερίμνη των Διευθυντών των Ταμείων, και εν μη πλήρει ενημερότητι τούτων δύνανται να λαμβάνουν υπ’ όψει πιστοποιητικά ενόρκως ενώπιον του Ειρηνοδίκου εξεταζομένων αξιωματικών, συστρατιωτών, και οιωνδήποτε άλλων ατόμων, δυναμένων να έχουν ασφαλή και εξ ιδίας αντιλήψεως γνώσιν της εν τω μετώπω υπηρεσίας των εφέδρων. 4.Το Μητρώον εφέδρων, συντασσόμενον κατά Κοινότητας της περιφερείας του Εφεδρικού Ταμείου, δημοσιεύεται εις τα καταστήματα του Ταμείου ως και των Δήμων και Κοινοτήτων του Νομού, επιτρεπομένης ενστάσεως υπό παντός δικαιουμένου εις εγγραφήν  κατά των εν αυτοίς εγγραφών. Αι ενστάσεις, υποβαλλόμεναι εντός τεσσαρακονθημέρου ανατρεπτικής προθεσμίας εις τον Πρόεδρον των Πρωτοδικών της περιφερείας του Ταμείου, εκδικάζονται ανεκκλήτως υπό Επιτροπής, απαρτιζομένης εξ ενός Πρωτοδίκου οριζομένου υπό του Προέδρου των Πρωτοδικών, ως Προέδρου, του Διευθυντού του Στρατολογικού Γραφείου του Νομού, και δύο εφέδρων, οριζομένων δι’ αποφάσεως του Διοικητικού Συμβουλίου του Ταμείου, και υποκειμένης εις την έγκρισιν του Γενικού Διοικητού. Η προθεσμία της ενστάσεως άρχεται από της ημέρας της δημοσιεύσεως του Μητρώου εις το κατάστημα του Ταμείου. 5.Η Επιτροπή κρίνει βάσει των στρατολογικών στοιχείων και πληροφοριών των μονάδων, εν ανεπαρκεία δε τούτων δύναται να λαμβάνη υπ’ όψιν πιστοποιητικά ενόρκως ενώπιον του Ειρηνοδίκου εξεταζομένων συστρατιωτών, αξιωματικών και οιουδήποτε άλλου δυναμένου να έχη εξ ιδίας αντιλήψεως γνώσιν της εν τω μετώπω υπηρεσίας του ενδιαφερομένου. Μετά την εκδίκασιν των προσφυγών η Επιτροπή κηρύσσει οριστικόν το Μητρώον. Αι αποφάσεις της λαμβάνονται κατά πλειοψηφίαν, εν ισοψηφία νικώσης της ψήφου του Προέδρου. Οι εις τα οριστικά μητρώα εγγραφόμενοι έφεδροι καθίστανται μέτοχοι του οικείου Ταμείου και ονομάζονται του λοιπού τοιούτοι. Δι’ αποφάσεων των Διοικητικών Συμβουλίων, εγκρινομένων υπό του Γενικού Διοικητού, θέλει καθορισθή το ποσόν της εφ’ άπαξ υπό του εφεδρικού ταμείου χορηγητέας αποζημιώσεως εις τα μέλη του καταρτισμού των μητρώων ως και εις τα μέλη των επί της εκδικάσεως των ενστάσεων Επιτροπών. Έκπτωσις από της ιδιότητος του μετόχου. Άρθρ.7.-Εκπίπτουν της ιδιότητος του μετόχου εφεδρικού ταμείου και στερούνται των υπ’ αυτών παρεχομένων ευεργετημάτων οι επί κλοπή, ζωοκλοπή, υπεξαιρέσει, απάτη, συκοφαντία και πλαστογραφία καταδικαζόμενοι εις ποινήν φυλακίσεως ανωτέραν του έτους. Άρθρ.8-10.(Αναφερόμενα εις την καταγραφήν και εκποίησιν της περιουσίας των ταμείων και έκδοσιν μετοχών αυτών, κατηργήθησαν δια του άρθρ. 12 Α.Ν. 862/1937). Μεταβίβασις εφεδρικής μετοχής. Άρθρ.11.-1.Η μετοχή των εφεδρικών ταμείων μετά τον θάνατον του εις το Γενικόν Μητρώον του Ταμείου εγγεγραμμένου εφέδρου Μετόχου ή εφεδρικής οικογενείας, επ’ ονόματι των οποίων και εκδίδεται, περιέρχεται κατ’ ισομοιρίαν εις την χήραν και εις τα εκ νομίμου γάμου τέκνα αυτού. Εάν ο μέτοχος (Μετά την σελ. 326,18) Σελ. 326,19 ΜΓ-45 Εφεδρικά Ταμεία Κρήτης 17.Γ.η.5 αποθάνη άγαμος, η μετοχή αυτού περιέρχεται εις τους γονείς και τας αγάμους αδελφάς αυτού πάλιν κατ’ ισομοιρίαν. 2.Η χήρα αποθανόντος μετόχου αποκτά ισόβιον δικαίωμα επί του όλου ή του μέρους της περιερχομένης αυτή μετοχής ως και του αναλόγου μερίσματος. Απόλλυσιν όμως παν επ’ αυτών δικαίωμα ευθύς ως ήθελεν έλθει εις νέον νόμιμον γάμον, καν έτι λυθή εξ οιουδήποτε λόγου ο γάμος ούτος. 3.Τα άρρενα τέκνα του θανόντος μετόχου αποκτώσι πλήρες δικαίωμα κυριότητος επί της μετοχής και του μερίσματος μέχρι της 31 Δεκεμβρίου του έτους καθ’ ο συμπληρούν το 21ον έτος της ηλικίας των. Μετά την ενηλικίωσιν αυτών, εάν μετά των αρρένων τέκνων συντρέχουν και θήλεα άγαμα, ζη δε εισέτι η μήτηρ, η μερίς των αρρένων προσαυξάνει την των θηλέων και της μητρός, άλλως η εις τα άρρενα τέκνα ανήκουσα μετοχή ή αι μερίδες αυτής ακυρούνται και η αξία αυτών παραμένει υπέρ της ολότητος των λοιπών μετόχων του Εφεδρικού Ταμείου. 4.Τα θήλεα τέκνα αποκτώσιν επί τε του μερίσματος και της μετοχής του πατρός των ή του αποθνήσκoντος αγάμου μετόχου αδελφού των ισόβιον μεν δικαίωμα εφ’ όσον ήθελον παραμείνει άγαμα, του δικαιώματος αυτών περιοριζομένου μετά τον γάμον αυτών επί μόνου του μερίσματος της μετοχής μέχρις εξοφλήσεως αυτής. 5.Οι γονείς του μετόχου αποκτώσιν επί τε της μετοχής και του μερίσματος ισόβιον δικαίωμα. Μετά τον θάνατον του ενός των γονέων το δικαίωμα του θανόντος μεταβιβάζεται εις τον έτερον. 6.Το επί της μετοχής και του μερίσματος αποκτώμενον δικαίωμα εκ μέρους χήρας, γονέων, τέκνων, ή αδελφών θανόντος μετόχου είναι προσωπικόν, μη μεταβιβαζόμενον άμα τω θανάτω του αποκτήσαντος το δικαίωμα προσώπου εις τους εξ αδιαθέτου ή διαθήκης κληρονόμους αυτού. 7.Δι’ αποφάσεως του Διοικητικού Συμβουλίου του Ταμείου, εγκρινομένης υπό του Γενικού Διοικητού, δύναται να χορηγηθή βοήθημα μέχρι της αξίας της μετοχής εις τα άρρενα τέκνα θανόντος μετόχου άτινα κατά τον χρόνον της συμπληρώσεως του 21ου έτους της ηλικίας των αποδεδειγμένως είναι ανίκανα προς εργασίαν, λόγω φυσικού ελαττώματος. Άρθρ.12-14.(Κατηργήθησαν δια του άρθρ. 12 Α.Ν. 862/1937). Άρθρ.15.-1.Καταργούνται αι διατάξεις των άρθρ. 2, 6 και 8 του Νόμ. 3345 «περί Ταμείων εφέδρων πολεμιστών Κρήτης» ως και πάσα άλλη διάταξις αντικειμένη εις τον παρόντα νόμον. Σελ. 326,20 ΜΓ-46 2.Αι λεπτομέρειαι της εκτελέσεως του παρόντος νόμου δύναται να κανονισθώσι δια Δ/των εκδιδομένων υπό του Υπουργού της Γεωργίας, προτάσει του Γενικού Διοικητού Κρήτης. 